Noenta Pàdoana

Noenta Pàdoanao sevente altre grafie Noventa Padoana o senplisemente Noenta (nome ufisial in italian Noventa Padovana) el xe un comun de 10 820 abitanti de ła provincia de Pàdoa, conosùo par łe viłe vènete e pa' ła  sagra del folpo, cusita ciamà parché se vende pese e se magna in conpagnìa. On tenpo 'sta sagra ła jera l'ocaxion pa' véndare i prodoti de ła tera e anca vache e gałine: Noenta ła se mantignea grasie a ł'agricoltura e a ł'ałevamento. Tra łe viłe piasé nominae presenti in te'l teritorio comunałe ghe xe viła Giovanełi (che ghe xe anca inte ło stema de Noventa) e viła Valmarana, famoxa par łe opare d'arte de gran vaeore artistico-culturae.

 Storia 

El so nome el vien fora par ła prima olta inte un documento del 918, ma sto paexe el ciapa inportansa co vien definio mejo el alveo del Brenta e co vien scavà el Piovego, i primi ani del 1200. Par pasar sto novo canal el venia costruio un ponte che el ga durà fin al 1919. In cuel ano un novo ponte, l'atual, co łe chiuse vien costruio e st'altro el casca in dixuxo fin ła so demolision.

El sentro del paexe el xe senpre stà ła Ceza parocial de San Piero e Paolo, nome sità pa ła prima oltain tel 1572, anca se sta Ceza ła esisteva almanco fin dal 1203.

 Le viłe 

Łe vile de Noventa łe ga dà łustro anca a łiveło eoropeo, soratuto intel '700. Cua i siori vèneti e venesiani coi bessi i venia a far afari e in vacansa inte i so posedimenti. Ła vila pi inponente ła xe vila Giovanelli, del 1600. Ma ghe ne xe tante altre: viła Grimani, Vendramin Calergi, Valmarana, etc.

 Evołusion demografega 

 Gałèria Fotografica 

 Altri projeti 

 Linganbi foresti 

Categoria:Comuni de ła provincia de Pàdoa